8 GAZZETTINO Sampierdarenese 09-2010 Femminismo e femminilitæ A Maria a a pensa coscì Maria Terrile Vietz Femminismo: Movimento ideologico sorto con lo scopo di ottenere per la donna gli stessi diritti dell’uomo in campo economico giuridico e politico. ... e coscì l’é comesou sta revoluzion ch’a l’ha avuo de punte assæ cade con manifestazioin pubbliche accompagnae da simbolismi stampæ in sce muage, divulgazioin con scrite ardie abbastanza e foscia troppo eloquenti e sorviatutto troppo volgari. Poi adaxo adaxo e esternazioin se son calmæ pe da spazio a-o realizzo do movimento, portando a petizion a-o vaglio di organi preposti e ottegnindone o consenso. Coscì oua semmo a-a pari. Personalmente no son mai stæta do tutto d’accordo, me va ben o trattamento paritario in sce-o travaggio, o diritto de voto, quello de carriera, ma... fermemmose un menuto. A carriera: e donne oua son amisse in te ogni ordine e graddo de impegno civile e militare, anche a Benemerita a l’ha amisse tra e reclute de l’Arma de conseguenza l’é tutto dito: Polizia, Esercito, Marina e Aviazione e Vigili del Fuoco, Organi giudiziari e via via, dappertutto emmo le pari opportunità. Va ben! ma mì son perplessa, A parte piccoli problemi de conformazion femmihile con certe giornæ che solo niatre semmo cose son, a dev’ëse ’n’impreisa arrampinase sciu pe scae e corde, o cacciase pe tæra de stocco o pigiase a casci e corî a perdicollo e quant’ätro e esercitazioin veuan, o atre “piccole cose” che pe l’ommo no han nisciunn-a difficoltæ e pe niätre en de ’n imbarasso terribile... in ciù l’é façile trovâ situazioin familiari dove o gentil sesso o s’atreuva a guagnâ o doppio - se no de ciù - do (gentil?) consorte. Pe ’n ommo a peu ese ciù che imbarassante, condizionante, perché, de regola o l’é lê o “fondatô” da famiggia e se anche questo privilegio o ghe vegne negou trovandose in Ne scrivan Dâghene di nómmi! Mi, bezéugna chò-u dìgghe con sinceritæ, me créddo da sénpre d’êse ’na persónn-a fòscia no goêi fìnn-a, ma de segûo mànco ch’a no se dàgghe pénn-a de çercâ de capî perché e cöse sucêdan e, mascimaménte, perché pròpio tùtte a mi. Alantô, pe fâve capî in pö ciù bén, bezéugna pròpio che ve cónte ànche sôlo che a mê matinâ de vêi. Àiva da sâtâ sciù a sét’ôe, cómme tùtti-i giórni, pe-anâ a louâ. Dìggo ‘àiva’ perché a notoànn-a l’àiva pasâ, invêce che in létto, in giandón pa-a câza, co-o stéumago ch’o pàiva ch’o l’avésse o bàllo de Sànt’Anvìtto. Córpa da trìpla raçión de pevionâ co-ê çiòule de mê mogê da séia prìmma (e into fórno, giùsto pe no fâse amancâ nìnte, ghe n’é anco-òua in bèllo tésto da scâdâ). E, dòppo ôe d’atéiza, tò-u li che gh’êmo: mêno dêxe, nêuve, éutto… Me pàiva d’êse a còpia de l’inzegnê Fantozzi: apénn-a sunòu a svéglia co-o seu sòlito són da trónba scancasciâ, ò mìsso sciù o cafè, adesciòu mê fìggio («No papà, ancheu no n’ò coæ…»; me domàndo de lóngo s’o s’aséunne sénpre e mæxime cöse ò s’o no l’àgge mìsso diretaménte ’na cascétta registrâ sótta a l’oêgê) e fæto pe træ vòtte o gróppo a-a crovâta, riêscìndo pe tùtte-e træ tòsto a strangosciâme. Ò saluòu a mogê (ma gh’é ’ntròu da ’n’oêgia e sciortîo da l’âtra) de tùtta spréscia e xòòu fêua da-a pòrta: e che xòu! So-âriêscîo, inte quàttro e quàtr’éutto, cómme tùtte-e matìn a sétte e ‘n quàrto, a’nbechelâme de sànn-a ciànta ’nto scalìn da pòrta e a pigiâ ’na portentôza strasonâ pe tæra in sciô tèrso ciàn do condomìgno. Cómme dîva, però, són tùtto fêua che ’na persónn‑a ch’a se làsce demoralizâ, e dónca (dòppo avéi pe bén inpîo de nómmi quéllo maledétto scalìn), pàrto pe anâ a pigiâ o sòlito òutobo ch’o me doriéiva portâ in sciô pòsto do lòu. Mànca-a dîlo, ’na côa do poscitoêse pe fâ quélli diàscoa de trexénto mêtri de lóngo seræ a còuza do cantê: ’na suâ che vò-u racomàndo (tànto che m’êa tocòu derfâ quéllo belìscimo de ’n gróppo a-a crovâta), sciacæ tra ’na gròssa scignôa co-îna bórsa de doî chìlli òu bràsso che, a quànte pâ, ghe pàiva giùsto fâ lociâ in sa e in la e ’n figeu de tréi méixi pöcasæ ch’o strilâva cómme ’n forsenòu. Chinòu zu e montòu e scæ, a-aténdime in sciâ pòrta do scàgno gh’êa quéllo stondâio do prinçipâ, che sénsa goêi regîi o m’à sbragiòu a sòlita ramanzìnn-a: «Séi pròpio ’n bèllo lapasùppe, voî! Ma no séi pròpio bón a dâve ’na regolâta a-a vòstra etæ?». Lapasùppe mi? «Bèlla fàccia da berödo che sciâ l’à!» m’é vegnûo ’n cheu de rispóndighe dòppo ànni de angherîe; e de za che gh’êa (giùsto pe levâme a sodisfaçión): «E sciâ sa cös’ò da dîghe ancón? Ch’a vàgghe ’n pö a dâ do refrescùmme!». Da no crédighe, ùnica nòtta poxitîva do giórno: se avésse saciûo che quéllo o séiva stæto o mêgio mòddo pe fâse caciâ vîa a pedatónn-e de de li, gh’aviéiva pensòu za bén bén prìmma… Concludéndo, mi alôa a facénda a me pâ ciæa: ò ancón da capî perché dêvan sucêde pròpio tùtte a mi, però òua són bén bén segûo che ògni cösa, ànche se no capîa pròpio do tùtto, a se peu sénpre descrîve co-îna paròlla adàtta! Stefano Lusito minoranza de apporto economico, alloa dove a va a finî a par condicio? Perché a-a fin di conti, visto comme o l’é o status, se, metti caxo, che la “signora” a l’é anche un graduou de ’na qualunque Arma nazionale, oltre l’inferioritæ economica, comme se fa a contestâ l’uffiçiale che ti te porti in letto? Mah!!! Se poi o l’é I’ommo a rëze o roman, co un bon impiego, ’na discreta posizion, no agge mai da succede che a moggé a domande a separazion! A conti fæti tra i alimenti pe lê, pe-i figgieu e speize extra, l’usofruto da casa, a sto poveo desgraziou, no ghe resta che fâ fagotto, torna in famiggia (se o ghe l’ha) o çercase ’na stansa e mangiâ a-a mensa aziendale. Oddio, ho piggiou e cose un po’ coscì pe grosci cappi, sätando e ironizzando in sce-i sviluppi do tema, ma o no l’é poi cosci esagerou quello che ho dïto, ciu o meno e cose stan coscì. L’é veo che ogni caxo o l’ha e seu serie e sacrosante raxoin, ma gïla comme ti veu, e donne ghe l’han tutte da-a parte do manego. Me domendiei se son l’amiga do giaguaro. Sò che gh’é di ommi che son emeriti disonesti pe no dî de l’ätro, ma i mascci oua son ’na categoria in minoranza e alloa se difendan da tali perché ormai pe gli atri en messe dïte: l’é in arivo l’era do matriarcato. Sempre consciderando a situazion d’inizio, gh’é poi da mette in ciæo i rapporti maschio - femmina, E scì perchè “ci vuole il colloqiuo, l’intesa”, a donna a veu êse coccolâ, oggetto d’attenzioin e d’intenzioin: quarche votta i fiori, ’na cenetta “tête a tête”, arvighe a porta quande s’intra o se sciorte ecc. Sacrosanti diritti, no gh’é ninte da dî! ma un po’ d’esamme de coscenza, un po’ d’umiltæ un po’ de teneressa e sorviatutto un po’ de femminilitæ! Con questi neuvi indirissi de vitta, a donna a s’é ascordâ cöse a l’é questa qualitæ. No basta ëse “femmine” (brutta parolla ma quando ce vò ce vò) quande se va in letto o circostanze scimili; a femminilitæ a no l’é ’na sostanza tangibile o ’na cosa ch’a s’impara, a femminilitæ a l’é un fluido sottî ch’o l’appartegne solo a-e donne, o nasce con niatre e tutte o semmo adeuviâ quande l’é l’öa, solo che poi se l’ascordemmo. Presempio: sfioraghe ’na man, daghe ’n’euggiâ con drento tutto quello che no se peu dî, un baxin innocente a l’improviso, caressaghe o copusso, passaghe a man in ti cavelli con die leggere mentre o lëze, un nomiägio doce dïto cosci pe teneressa e, sorviatutto, no ëse mai desandiæ e despëtenæ, ëse insomma ’na Donna con tutte e seu prerogative. Detta un proverbio: “In guerra e in amor tutto è permesso” e alloa deuviemole queste armi sottî che emmo a disposizion! Quarchedun diä che e cose con reciproche, eh no! a l’é ’n’ätra cösa. No femmone un caxo dare-avere, tutto dev’ëse sponteneo in te ’na donna e poi... sotta i sampin de gatte gh’é sempre e ciote pronte, no? Foscia pensiei che data l’etæ che porto, segge restâ a l’antiga ’na mogge a testa chinn‑a e sottomissa a-o majo. E mæ guæe l’ho fæte eccorne. Quarche votta ho perso, ma tante votte ho vinto. Ve a regordæ quella canzonetta ch’a diva: “... perché alla donna piace / fare la guerra per la sua terra / per conquistar la pace...” e coscì l’é stæto, pe çinquanteutt’anni. Maria Terrile Vietz In zeneize co-o Carlo Franco Bampi a colloquio in genovese con Carlo Tardito, l’orologiaio di piazza Vittorio Veneto. C: San Pê d’Ænn-a, San Pê d’Ænn-a, San Pê d’Ænn-a, San Pê d’Ænn-a e o mâ!... F: Cös’ te sucêde, Càrlo: ti t’ê îsòu co-â lùnn-a bónn-a? C: Mah! A mi m’é vegnûo in cheu sta cansón do Parödi perché pensâvo a quande San Pê d’Ænn-a a gh’àiva o mâ. Òua invêce... F: Càngia i ténpi, câo mæ Càrlo. O progrèsso... C: Saiâ. Ma mi m’aregòrdo quande, inti ànni Çinquànta, finîa a goæra, gh’êa, pròpio derê a-o Comùn, o stabliménto “Ochetti”. F: Ochetti? O no me séunna goæi zenéize. De dôv’êan? C: A l’êa génte vegnûa da-o meridión, da-a Sicìlia. Gh’àivan de nâve, dîte “vinêe” che portâvan o vìn da-o meridión. Pöi o mescciâvan con quéllo de chi e o vendéivan. F: Insómma rinforsâvan i nòstri vìn... C: ...ò tagiâvan o seu... F Æh sci: pónti de vìsta! C: De spésso, mæ fræ o Tîno e 'n seu amîgo, chò-u ciamâvan o Binéllo perché o l’êa davéi, andâvan in sciô meu de vinêe a pescâ quàrche péscio. ’Na séia o Binéllo o l’àia portòu ’na corbétta pe métighe quéllo pöco péscio ch’o pigiâva... F: ...perché co-â cànna de péscio no ne pigiâvan goæi, n’é vêa? C: E za. Bén o Binéllo o l’êa li asetòu in sciô meu co-î pê inte l’ægoa e ògni tànto o dâva quàrche pescétto a mæ fræ pe métilo into çestìn. Vêgne l’ôa d’anâ a câza e mæ fræ, into pigiâ o çestìn, o s’acòrze ch’o l’é vêuo! F: Stànni a védde che òua i pésci àn tiòu fêua a gànbe e se n’én anæti! C: Quésto, ciù ò mêno, o l’é quéllo ch’o l’à dîto o Binéllo a mæ fræ. P’acapîghe de ciù, àn infiòu into çestìn in móscolo, un de quélli che dêuviâvan pò-u brumézzo, e s’én mìssi li a‑aspêtâ. E ti sæ chi l’é sciortîo fêua? F: No stâmelo a dî: in gàtto! C: Pròpio in gàtto! Ògni péscio che mæ fræ o caciâva into çestìn, o gàtto o sò-u mangiâva! F: Bén, quéllo giórno àn fæto ’na bónn-a açión: àn levòu a fàmme a ’n gàtto! Paròlle de Zêna Nella notoànn-a (nottata) tra l’11 e il 12 settembre Zêna (questo non lo traduco!) è stata teatro della néutte giànca (notte bianca). Quasi tutte le vie del centro, rischiarate dai moltissimi lumétti (luminarie), erano piene di banchetti (bancarelle) dove si potevano trovare le cose più disparate: cöse antîghe, cöse strànbe, scanbelétti con træ gànbe, bórse in pélle, pòrtaféuggi... Ma soprattutto si trovava da bere, tanta la bîra (birra), e da mangiare. Moltissimi i panétti (panini), ma anche fugàssa (focaccia) e frisceu (frittelle), forse non proprio a ûzo zenéize (alla genovese). Molti i dolci: cobelétti (pasticcini), amàndoe e nisêue mescciæ co-o sùcou (mandorle e nocciole mescolate nello zucchero), come le nêgie (cialde) di una volta. Ma lo spettacolo migliore era vedere la zoentù (gioventù): tanti erano già zoênòtti (giovanotti), ma molti erano bardasciàmmi (ragazzi) e i ciù picìn (più piccoli) erano portati in camalétta (a cavalluccio) dal proprio poæ (padre) o nella carosétta (carrozzina). Tanti, specie le fìgge (ragazze), avevano l’onbrisàllo e o panê de fêua (l’ombelico e il sedere di fuori) e cavelêe (capigliature) le più diverse e di tutti i colori. Molte demôe (giocattoli) tra cui ventoêle (girandole), scigoêli (fischietti) e balonétti (palloncini).E poi tanta mûxica (musica): curiosi træ càmmi (tre camion, al sing. càmio) lunghissimi, rumorosissimi e pieni di balerìn (ballerini). Qualcuno camminava sugli sgànpi (trampoli) e l’ordine era garantito dai Carabinê (Carabinieri) e dalla Poliscîa (Polizia). ... ma stæ aténti a-a vòstra pélle, mèrce in tæra, prêxi a-e stélle... Giuseppe Marzari: A fæa de Sànt’Agâ Franco Bampi Tutte le regole di lettura sono esposte nel libretto Grafîa ofiçiâ, il primo della serie Bolezùmme, edito dalla Ses nel febbraio 2009. A proposito di Grafîa Ofiçiâ... La grafia ofiçiâ consente di riprodurre graficamente ogni suono che si percepisce nel parlato, specialmente nel parlare veloce. Questo fenomeno accade anche in italiano, ma non per questo sentiamo la necessità di cambiare la scrittura ordinaria. Perché introdurre anche questa complicazione? G.C. Schiappacasse – San Quirico La grafîa ofiçiâ è stata studiata per poter scrivere il genovese esattamente come lo si pronuncia: questo scopo è di fondamentale importanza per la conservazione e il rilancio della parlata specie ora che il genovese non viene più parlato abitualmente da tutti. Lei giustamente osserva che anche quando si parla in italiano la sequenza delle parole subisce dei cambiamenti che i linguisti chiamano prosodia o, con termine più tecnico, “fonologia sintattica”. Io aggiungo che la bellezza della parlata di Marzari sta proprio nel fatto che lui non omette mai di modificare le parole per adattarle alla “prosodia” del genovese: dice tò-u li invece di te-o li, oppure fîso-u prìmmo, invece di fîse o prìmmo, ecc. E Marzari piace proprio perché parla così, a ûzo zenéize. Ecco: la grafîa ofiçiâ consente opportunamente di marcare la prosodia, ma consiglia di farlo solo quando serve, ad es. per scopi didattici, proprio per evitare di scrivere in modo troppo complesso. Franco Bampi
lij_Latn